rejauldu/bengali-wikipedia huggingface dataset:
আল-মুজামুস সাগির (;ইংরেজি: Al-Muzamus Sagir) হল হাদিসের একটি সুপরিচিত সংকলন গ্রন্থ যা প্রসিদ্ধ মুহাদ্দিস ইমাম আত-তাবারানি (৮৭৪-৯৭১ খ্রি:, ২৬০-৩৬০ হি:) প্রণীত । এটি 'মুজামু আল-তাবারানি' নামে তার তিনটি সিরিজের একটি । সিরিজের অন্য দুটি গ্রন্থ হল আল মুজামুল কবির ও আল-মুজামুল আওসাত ।  বর্ণনা এটি ইমাম তাবারানির মু'জাম সিরিজের সবচেয়ে ছোট বই । যে কারণে এটি আল মুজামুস সাগির নামে নামকরণকৃত । হাদিসের এ সংকলন বইটিতে  মাকতাবা শামিলা অনুসারে প্রায় এক হাজার দুইশতটি (১২০০) হাদিস অন্তর্ভুক্ত রয়েছে । গ্রন্থটিতে সহিহ (বিশুদ্ধ সনদ সংবলিত), দাইফ (দুর্বল সনদ সংবলিত) এবং মাউদো (বানানো) বর্ণনা রয়েছে । বইটি বেশিরভাগই কেবল ওলামা-পণ্ডিতদের মধ্যে বিখ্যাত । ইমাম আলী ইবনে আবু বকর আল-হাইতহামী তাঁর বিখ্যাত গ্রন্থ মাজমা আল জাওয়াইদে আল-মুজামুস সাগিরের হাদিস উদ্ধৃত করেছেন ।  প্রকাশনা গ্রন্থটি বিশ্বের বিভিন্ন প্রকাশনী প্রতিষ্ঠান বিভিন্ন ভাষায় প্রকাশ করেছে:     উনওয়ানুল উনওয়ান ওয়া আল-মুজামুস সাগির, প্রকাশনায়: দারুল কুতুব (২০০৩)     মুজামুস সাগির, প্রকাশনায়: Jiddah জিদ্দাহ: এন.এইচ.আল-ডি.আল-বারাকাতি, ২০০৭.  আরও দেখুন  সুন্নি গ্রন্থের তালিকা  সহীহ বুখারী  সহীহ মুসলিম  সুনান-এ-ইবনে মাজাহ  সুনানে আবু দাঊদ   সুনান আল-তিরমিজী  সুনানে নাসাই   তথ্যসূত্র   বিষয়শ্রেণী:সুন্নি সাহিত্য বিষয়শ্রেণী:হাদিস সংকলন বিষয়শ্রেণী:হাদিস বিষয়শ্রেণী:৯ম শতাব্দীর আরবি বই বিষয়শ্রেণী:১০ম শতাব্দীর আরবি বই বিষয়শ্রেণী:সুন্নি হাদিস সংকলন
২০১৫ সালের মার্কিন যুক্তরাষ্ট্র-চীন সাইবার নিরাপত্তা চুক্তি হল মার্কিন যুক্তরাষ্ট্র এবং গণপ্রজাতন্ত্রী চীনের মধ্যে একটি নির্বাহী চুক্তি। এই চুক্তির অধীনে সাইবার নিরাপত্তা নীতির বেশ কয়েকটি ক্ষেত্র অন্তর্ভুক্ত করা হয়েছে, যার মধ্যে রয়েছে তথ্য ভাগাভাগি প্রক্রিয়া এবং সাইবার-সক্ষম বৌদ্ধিক সম্পত্তি চুরিকে কোনও দেশই সমর্থন করবে না তা প্রতিষ্ঠা করা। হোয়াইট হাউসে মার্কিন প্রেসিডেন্ট বারাক ওবামা এবং চীনের সাধারণ সম্পাদক শি জিনপিংয়ের উপস্থিতিতে এক যৌথ সংবাদ সম্মেলনে এই চুক্তির ঘোষণা ও স্বাক্ষরিত হয়।   ট্রাম্প প্রশাসন এবং অন্যান্যরা চুক্তিটিকে অকার্যকর বলে অভিহিত করেছে।    আরো দেখুন    সাইবার অপরাধ সংক্রান্ত কনভেনশন   তথ্যসূত্র   বিষয়শ্রেণী:বারাক ওবামার রাষ্ট্রপতিত্ব বিষয়শ্রেণী:সাইবার অপরাধ বিষয়শ্রেণী:চীনের চুক্তি বিষয়শ্রেণী:২০১৫-এ অবসান হওয়া চুক্তি বিষয়শ্রেণী:চীন–মার্কিন যুক্তরাষ্ট্র সম্পর্ক বিষয়শ্রেণী:টেলিযোগাযোগ চুক্তি বিষয়শ্রেণী:আন্তর্জাতিক অপরাধ আইন চুক্তি বিষয়শ্রেণী:কম্পিউটার আইন চুক্তি বিষয়শ্রেণী:মার্কিন যুক্তরাষ্ট্রের দ্বিপাক্ষিক চুক্তি বিষয়শ্রেণী:২০১৫-এ কার্যকর হওয়া চুক্তি
রংপুর জেলার বধ্যভূমিসমূহ হচ্ছে বাংলাদেশের উত্তর-পশ্চিমাঞ্চলের রংপুর বিভাগের রংপুর জেলায় ১৯৭১ সালে স্বাধীনতা যুদ্ধের সময় জেলার বিভিন্ন স্থানে পাকবাহিনী কর্ততৃক এলাকার নিরহ মানুষকে হত্যা করার স্থান। এ বধ্য ভূমিগুলো মুক্তিযুদ্ধের স্মৃতিবহন করে আসছে।  thumb|একাত্তরের বধ্যভূমি - ১৯৭১ সালে টাউন হল গণহত্যার স্মৃতি স্তম্ভ টাউনহল বধ্যভূমি রংপুর শহরের টাউন হল ছিল নারী নির্যাতন কেন্দ্র। এখানে এনে বাঙালিদেরকে হত্যা করা হতো। স্বাধীনতার পর এখানে অনেক মানুষের কঙ্কাল পাওয়া গেছে। টাউন হলের উত্তর দিকের কুয়ায় অজানা অনেক মানুষের কঙ্কাল পাওয়া গেছে। এখানে একটি  বধ্যভূমি স্মৃতি স্তম্ভ আছে।  শাহেবগঞ্জ বধ্যভূমি রংপুর শহর থেকে ৫ কিমি দূরে তপোধন উইনয়ের বীরচরণ মৌজায় এটি অবস্থিত। এখানে ১৯জন বাঙালি সৈনিকের মরদেহ দাফন করা হয়। তাদের নাম জানা যায়নি। দখিগঞ্জ বধ্যভূমি থাম্ব|রংপুরের দখিগঞ্জ শশ্মান বধ্যভূমি রংপুর-মাহিগঞ্জ রোডের তুলা উন্নয়ন বোর্ডের্ডের পাশে একটি শ্মশানের সাথে এ বদ্ধভূমি অবস্থিত। এখানে ৩ এপ্রিল ১৯৭১ সালে রংপুর শহরের জর্জেজেজসহ ১১জনকে হত্যা করা হয়। অন্যরা হলেন মোহাম্মদ মহরম, শ্রী গোপাল চন্দ্র, দুর্গগাদাশ অধিকারী, উত্তম কুমার অধিকারী, দুলাল মিয়া, রফিক আলী, ক্ষীতিশ হাওলাদার, নাম অজনা দুজন। বালারখাইল বধ্যভূমি রংপুর কেন্টনমেন্টের দক্ষিণ-পশ্চিম অংশে বালারখাইল নামক স্থানে এ বধ্যভূমি অবস্থিত। ১২ এপ্রিল ১৯৭১ সালে এখানে ৩ ট্রাক বাঙালিকে হত্যা করা হয়। এখানে যাদের হত্যা করা হয় তাদের মধ্যে হলেন-ডাঃ জিকরুল হক, ডাঃ িইয়াকুব আলী, ডাঃ সামছুল হক, ডাঃ বদিউজ্জামান, আবেদ আলী, তুলশী রাম আগারওয়াল, যমুনা প্রসাদ, হরিহর প্রসাদ প্রমুখ। জয়রাম আনোয়ার মৌজা বধ্যভূমি পায়রাবন্ধ ইউনিয়নের এ মৌজায় ৫টি ট্রাকে করে ২৬ জনকে নিয়ে এসে হত্যা করা হয়। এখানে রয়েছে ২টি বধ্যভূমি। নব্দীগঞ্জ বধ্যভূমি রংপুর কাউনিয়া রোডের পাশে নব্দীগঞ্জ গ্রামে ১১ জনকে হত্যা করা হয়। এখানে একটি বধ্যভূমি আছে। ঝাড়ুয়ার বিল ও পদ্মপুকুর বধ্যভূমি বদরগঞ্জ উপজেলার রামনাথ ইউনিয়নের ঝাড়ুয়ার বিল ও পদ্মপুকুর বদ্ধভূমি । এখানে ৪শত বাঙালিকে হত্যা করা হয়। লাহিরীর হাট বদ্ধভূমি রংপুর-বদরগঞ্জ রোডের পাশে নারীর হাট বা লাহিরীর হাট এলাকায় এ বধ্যভূমি অবস্থিত। এখানে ৩২ জনকে হত্যা করা হয়। তাদের মধ্যে-আবেদ আলী, নওয়াব আলী, আব্দুল করিম, আজগার আলী প্রমুখ। ঘাঘটপাড়ের বধ্যভূমি রংপুর -বদরগঞ্জ রোডের পাশে নিসবেতগঞ্জ এলাকায় ঘাঘট ব্রিজের পাশে অবস্থিত। এখানে ৫০-৬০ জনকে হত্যা করা হয়। নিসবেতগঞ্জ বধ্যভূমি রংপুর ক্যান্টনমেন্টের পাশে নেসবেত গঞ্জ এলাকায় এ বধ্যভূমি অবস্থিত। দমদমা ব্রিজ বদ্ধভূমি রংপুর-ঢাকা রোডের পাশে দমদমা নামক স্থানে এ বধ্যভূমি অবস্থিত। এখানে অধ্যাপক সুনিলবরণ চক্রবর্ততী, অধ্যাপক রামকৃষ্ণ অধিকারী, অধ্যাপক চিত্তরঞ্জন রায়, অধ্যাপক কালাচাদ রায়কে হত্যা করা হয়। জাফরগঞ্জ বধ্যভূমি রংপুর-পাগলাপীর রাস্তার পাশে জাফরগঞ্জ। এখানে ঘাঘট নদীর উপর ব্রিজ। এ ব্রিজের নিচে হত্যা করা হয় অসংখ্য বাঙালিকে। এখানে ২৪ জনকে হত্যা করা হয়।  তথ্যসূত্র  বিষয়শ্রেণী:বাংলাদেশের বধ্যভূমি বিষয়শ্রেণী:রংপুর জেলা বিষয়শ্রেণী:বাংলাদেশের স্বাধীনতা যুদ্ধ বিষয়শ্রেণী:বাংলাদেশের স্বাধীনতা যুদ্ধের স্মৃতিস্তম্ভ ও স্মারক
ইরানীয় পূর্ব ভাষাগুলি বা ইরানীয় খাওয়ারি ভাষাগুলি ইরানীয় ভাষাগুলোর একটি উপশ্রেণি, যা ইরানীয় মধ্য যুগে (খ্রিস্টপূর্ব ৪র্থ শতাব্দী থেকে) উদ্ভূত হয়। অবেস্তায়ি ভাষা সাধারণত ইরানীয় পূর্ব ভাষা হিসেবে শ্রেণিবদ্ধ করা হয়। পশ্চিমী মধ্য ইরানীয় উপভাষাগুলোর বিপরীতে, পূর্বী মধ্য ইরানীয়রা শব্দের অন্ত্য অক্ষরের উচ্চারণ সংরক্ষণ করেছিল।  পূর্বী মধ্য ইরানীয় ভাষাগুলোর মধ্যে সুস্পষ্ট ভাষাগত সীমানা নেই। একটি পূর্বী ইরানীয় ভাষাগত অঞ্চল কল্পনা করা, এই গোষ্ঠীর সাধারণ বৈশিষ্ট্যগুলোর উপযুক্ত ব্যাখ্যা প্রদান করে।  সবচেয়ে বড় জীবিত পূর্বী ইরানীয় ভাষা হল পশতু, যার প্রায় ৪০ মিলিয়ন বক্তা রয়েছে, আফগানিস্তানের আমু দরিয়া নদীর তীর থেকে পাকিস্তানের সিন্ধু পর্যন্ত। এই পরিবারের দ্বিতীয় বৃহত্তম ভাষা আসী, যার প্রায় ৬০০,০০০ বক্তা রয়েছে।অন্যান্য পূর্বী ভাষাগুলোর মোট বক্তার সংখ্যা প্রায় ২০০,০০০ জন।  অধিকাংশ ইরানীয় পূর্ব ভাষা একটি সন্নিহিত অঞ্চলে, আফগানিস্তানের দক্ষিণ ও পূর্ব, পাকিস্তানের পশ্চিমাঞ্চলীয় সংলগ্ন এলাকা, তাজিকিস্তানের বদখশান স্বায়ত্তশাসিত প্রদেশ এবং চীনের সিনকিয়াং অঞ্চলের পশ্চিমে কথোপকথিত হয়। দুটি জীবিত ভাষা পৃথক অঞ্চলে পাওয়া যায়: ইয়ঘনবি ভাষা তাজিকিস্তানের উত্তর-পশ্চিমে (সগদীয় ভাষার উত্তরসূরি) এবং আসী ভাষা ককেশাসে (স্কিথীয় ভাষার উত্তরসূরি)। এইগুলি একটি বৃহৎ জাতিগত-ভাষাগত শৃঙ্খলের অবশিষ্ট অংশ, যা প্রাচীন এশিয়া মধ্য, পূর্ব ইউরোপ, ককেশাস এবং পশ্চিম এশিয়ার কিছু অংশে খ্রিস্টপূর্ব প্রথম সহস্রাব্দে ছড়িয়ে ছিল এবং যা "স্কাইথিয়া" নামে পরিচিত ছিল। ইরানীয় পূর্ব ভাষাগুলির পূর্ব ইউরোপে উপস্থিতি খ্রিস্টপূর্ব চতুর্থ শতাব্দী পর্যন্ত, স্কিথদের উত্তরসূরী, সারমাতদের সাথে অব্যাহত ছিল।
আন্নানগর (পূর্বে নাড়ুবাঙ্করাই নামে পরিচিত), দক্ষিণ ভারতের তামিলনাড়ু রাজ্যের চেন্নাই জেলার কূবম নদীর তীরে অবস্থিত একটি আবাসিক অঞ্চল৷ এটি চেন্নাই শহরের উত্তর-পশ্চিম দিকে অবস্থিত আমাইন্দকরাই তালুকের আন্না নগর জোনের লোকালয়। তামিল নেতা কাঞ্চীপুরম নটরাজন আন্নাদুরাইয়ের নাম অনুসারে এই লোকালয়টির নাম রাখা হয়। এটি চেন্নাইয়ের বহু পুরনো একটি লোকালয় বর্তমানে নতুন আগত উচ্চবিত্ত শ্রেণীর লোক এই স্থানে বসতি স্থাপন শুরু করেছে। অতিসম্প্রতি শান্তিনগরে তিরুমঙ্গলম জংশনে ভি আর চেন্নাই নামে একটি শপিং মল চালু হয়েছে।  ১৯৬৮ খ্রিস্টাব্দে বিশ্ব বিপণন মেলার অংশ হিসেবে আন্না নগর টাওয়ার নির্মাণ করা হয় এই লোকালয়ের গুরুত্বপূর্ণ ল্যান্ডমার্ক। অন্যান্য গুরুত্বপূর্ণ ল্যান্ডমার্ক হলো আন্না আর্চ, চিন্তামণি, ব্লুস্টার, ১৪ স্টপস, শান্তি কলোনি ইত্যাদি। এই লোকালয় স্কুল-কলেজ, উপাসনালয়, দোকান, বাজার, রেস্তোরাঁ, হাসপাতাল, নার্সিং হোমের সমস্ত সুযোগ সুবিধা রয়েছে। লোকালয়টি আন্না নগর পূর্ব ও আন্না নগর পশ্চিমে বিভক্ত।   ইতিহাস  আন্না নগরের সূত্রপাত নাদুবক্করাই নামে একটি শহরতলীর অঞ্চল দিয়ে। এটি মূল্লম গ্রাম নামেও পরিচিত ছিল। ১৯৬৮ শ্রেষ্ঠত্বের এই স্থানে বিপণন মেলা অনুষ্ঠিত হয়, পরে ১৯৭০ খ্রিস্টাব্দে তামিলনাড়ু গৃহ দপ্তর আন্না নগর উন্নয়ন পরিকল্পনা করেন। উন্নয়ন পরিষদ আবাসিক অঞ্চল, অ্যাপার্টমেন্ট, অর্থনৈতিক কমপ্লেক্স, চওড়া রাস্তা, স্কুল-কলেজ, বাস টার্মিনাল এবং উদ্যান তৈরি দিকে নজর দেয়।   ভূগোল  ২০১৮ খ্রিস্টাব্দের পরিসংখ্যান অনুসারে আন্নানগরের সবুজায়নের পরিমাণ মোট ক্ষেত্রফলের এক পঞ্চমাংশের অধিক, যেখানে শহরের গড় সবুজায়ন ১৫ শতাংশ।   ল্যান্ডমার্ক    আন্নানগর তোরণ  তামিলনাড়ুর পূর্বতন মুখ্যমন্ত্রী আন্নাদুরাইয়ের প্লাটিনাম বার্ষিকী উপলক্ষ্যে ১৯৮৫ খ্রিস্টাব্দে ১.২ মিলিয়ন ভারতীয় মুদ্রা ব্যয়ে আন্নানগর দক্ষিণমুখী তৃতীয় এভিনিউতে একটি বড় তোরণ নির্মিত হয়, যা আন্নানগর যুগ্ম তোরণ নামে পরিচিত। তখন আন্নানগর উন্নতিশীল পর্যায়ে ছিলো। এটি ১৯৮৬ খ্রিস্টাব্দে ১লা জানুয়ারি তৎকালীন তামিলনাড়ুর মুখ্যমন্ত্রী এম. জি. রামচন্দ্রন এই তোরণটি উদ্বোধন করেন। প্রতিটি তোরণ ৫২ ফুট উঁচু ও ৮২ টন ওজন বিশিষ্ট।  ২০১২ খ্রিস্টাব্দে আন্নানগরের সাথে আমাইন্দকরাইকে যুক্ত করার জন্য নির্মীয়মাণ উড়ালপুলের কাজে এই তোরণটি সরিয়ে ফেলার প্রস্তাব আসে। তবে এই প্রস্তাব খারিজ হয়ে যায় এবং পরিকল্পনার সামান্য পরিবর্তন করে এই উড়ালপুল নির্মাণ করা শুরু হয়। নির্মাণ মূল্য ধার্য হয় ৬.৪ মিলিয়ন ভারতীয় মুদ্রা৷   আন্নানগর টাওয়ার  ১৯৬৮ খ্রিস্টাব্দে বিশ্ব বিপণন সম্মেলনের উপলক্ষ্যে বি.এস. আবদুর রহমানের তৎপরতায়  এই আন্নানগর টাওয়ার নির্মিত হয়। অতীতে আত্মহত্যার ঘটনা ঘটায় এই টাওয়ারের চারদিক এখন সুরক্ষাবেষ্টনী ঘেরা। টাওয়ার ও উদ্যানের পুনর্সংস্কার সাধনের পর এখানে স্কেটিং করার ব্যবস্থা রাখা হয়েছে। সিলম্বম হলো তামিল যুদ্ধবিদ্যার একটি ধরন, এই উদ্যানে একটি অংশে প্রত্যহ এর চর্চা হয়ে থাকে৷ টাওয়ারের ওপর থেকে শহরের বৈমানিক দৃশ্য দৃষ্টিনন্দন।   পরিবহন  ২০০৩ খ্রিস্টাব্দে আন্নানগর রেলওয়ে স্টেশন উন্মোচন হয়। এই লোকালয়টি চেন্নাইয়ের অভ্যন্তরীণ চক্রপথের ওপর অবস্থিত।   তথ্যসূত্র   বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি বিষয়শ্রেণী:সি. এন. আন্নাদুরাই স্মারক
ইতিহাস পুরান ভারেংগা ইউনিয়ন বেড়া উপজেলার একটি গুরুত্বপূর্ণ এলাকা। ২০১৩ সালের ২০ শে অক্টোবর পুরান ভারেংগা ইউনিয়ন আমিনপুর থানার অধীনে চলে যায়।    অবস্থান  পুরান ভারেঙ্গা ইউনিয়ন পরিষদ কার্যালয়ের পশ্চিমে নগরবাড়ী/কাশিনাথপুর মহাসড়ক, দক্ষিণে ঢালারচর ইউনিয়ন উত্তরে নতুন ভারেঙ্গা ইউনিয়ন। অত্র পুরান ভারেঙ্গা ইউনিয়নের পূর্বদিক দিক দিয়ে যমুনা নদী প্রবাহিত। http://www.puranvarengaup.pabna.gov.bd/  ইউনিয়ন পরিষদ পুরান ভারেঙ্গা ইউনিয়ন পরিষদ পাবনা জেলার বেড়া উপজেলায় অবস্থিত। পুরান ভারেঙ্গা ইউনিয়ন পরিষদ কার্যালয় পুরান ভারেঙ্গা ইউনিয়নের মোট ৯টি ওয়ার্ড ও ২৭ বর্গ কিঃ মিঃ আয়তনের এই ইউনিয়ন অবস্থিত। এটি একটি পাকা একতালা দালান ঘর। এটিতে তিনটি কক্ষ, একটি ভূমি অফিস আছে। অফিস প্রধান হলেন চেয়ারম্যান। প্রতিদিন সকাল ৯  (নয়) ঘটিকা হতে বিকাল ৫ (পাঁচ) ঘটিকা পর্যন্ত অফিসের কার্যক্রম চলে। তবে শুক্রবার ও শনিবার ছুটির দিনগুলিতে সালিশি কার্যক্রম চলে। প্রতি সরকারি কর্মদিবসে ইউনিয়ন পরিষদের স্বাভাবিক  কাজকর্ম চলে।  যোগাযোগ ব্যবস্থা জেলা শহর পাবনা থেকে ৫৫ কিলোমিটার এশিয়ান হাইওয়ে ধরে পাবনা নগরবাড়ী মহাসড়কের শেষ গন্তব্যে যমুনা নদীর পশ্চিম পাড়ে নগরবাড়ী ঘাটে অবস্থিত।  যাতাযাতপথ   পাবনা→কাশীনাথপুরহয়ে→পাঁচ কি.মি. দূরে এসইএস মডেল হাইস্কুল এর পশ্চিম প্বার্শে পুরান ভারেঙ্গা  ইউনিয়ন  পরিষদ কার্যালয় অবস্থিত।  # ঢাকা হতে ঢাকা→ যমুনাসেতু→ বেড়া→ কাশীনাথপুর বাজার হয়ে  ৫ কিলোমিটর দুরে এসইএস মডেল হাইস্কুল এর পশ্চিম প্বার্শে পুরান ভারেঙ্গা  ইউনিয়ন পরিষদ কার্যালয় অবস্থিত  আমিনপুর থানাহতে কাশিনাথপুর হয়ে ১২ কি.মি.  রাস্তা ঘাট পাকা রাস্তা/কাঁচা রাস্তাঃ পাকা রাস্তা ৩ কি.মি. ও কাঁচা রাস্তা ২২ কি.মি.  হাট বাজার  শিক্ষা প্রতিষ্ঠান স্কুল-১০ টি, কলেজ-নাই, মাদ্রাসা-০৩টি, এতিমখানা- নাইছবি  দর্শনীয় স্থান নাই  এনজিও  ধর্ম ও ধর্মীয় উৎসব  খাদ্য  তথ্যসূত্র
অজয়-অতুল হলেন ভারতীয় সঙ্গীত পরিচালক যুগল। তারা দুইভাই অজয় গোগাভালে (জন্ম ২১ আগস্ট ১৯৭৬) ও অতুল গোগাভালে (১১ সেপ্টেম্বর ১৯৭৪)। ২০০৮ সালে অজয়-অতুল মারাঠি চলচ্চিত্র জোগওয়া-এর সঙ্গীতের জন্য শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার (ভারত) অর্জন করেন। ২০১৫ সালে ফোর্বস ইন্ডিয়ার তারকা ১০০ তালিকায় তাদের অবস্থান ছিল ৮২। তারা প্রথম ভারতীয় সঙ্গীত পরিচালক যারা সৈরাট চলচ্চিত্রের জন্য হলিউডের সনি স্কোরিং স্টুডিওজে তাদের সঙ্গীতের রেকর্ড করেন।  তারা একাধিক উল্লেখযোগ্য হিন্দি চলচ্চিত্রের গানের সুর করেছেন, তন্মধ্যে রয়েছে সিংঘাম (২০১১), অগ্নিপথ (২০১২), পিকে (২০১৪) ও ব্রাদার্স (২০১৫)। এছাড়া তাদের সুরারোপিত উল্লেখযোগ্য মারাঠি চলচ্চিত্র হল নটরং (২০১০), ফান্ড্রি (২০১৩), লাই ভারি, ও সৈরাট (২০১৬)। তারা রণবীর কাপুর অভিনীত শমশেরা, অমিতাভ বচ্চন অভিনীত ঝুন্দ ও সুজিত সরকার পরিচালিত সরদার উদম সিং এবং নাগরাজ মঞ্জুলের বহুল প্রত্যাশিত ছত্রপতি শিবাজি মহারাজ মহাগাথা ত্রয়ীতে কাজ করছেন।   প্রারম্ভিক জীবন  অতুল গোগাভালে ১৯৭৪ সালের ১১ই সেপ্টেম্বর এবং অজয় গোগাভালে ১৯৭৬ সালের ২১শে আগস্ট জন্মগ্রহণ করেন। তাদের পিতা অশোক গোগাভালে পুনের আলন্দির কর বিভাগের কর্মকর্তা। তারা দুজনেই মহারাষ্ট্র রাজ্যের পুনে শহরে জন্মগ্রহণ করেন। তাদের পিতার বদলির চাকরির কারণে পুনেসহ মহারাষ্ট্রের কয়েকটি ছোটো গ্রামে তথা জুন্নর ও শিরুরে তাদের শৈশব কাটে।  শৈশবে পড়াশোনাতে তাদের বিশেষ মনোযোগ ছিল না। কিন্তু বিদ্যালয়ে থাকা অবস্থাতেই সঙ্গীতের প্রতি তাদের আগ্রহ জন্মে। এই সময়ে তারা সঙ্গীত নিয়ে বিভিন্ন নিরীক্ষা শুরু করেন। এক এনসিসি প্রতিযোগিতায় অজয় একটি বিদ্যমান সুর ভিন্নভাবে পরিবেশন করেন এবং তারা তাদের নিরীক্ষার জন্য পুরস্কৃত হন। এই সাফল্য তাদের সঙ্গীত জগতে আরও সম্ভাবনার দ্বার উন্মুক্ত করে দেয়।   তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় সুরকার বিষয়শ্রেণী:পুনের সঙ্গীতজ্ঞ বিষয়শ্রেণী:ভারতীয় পুরুষ সুরকার বিষয়শ্রেণী:ভারতীয় সঙ্গীত যুগল বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:মারাঠি ভাষার সঙ্গীতশিল্পী বিষয়শ্রেণী:শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:১৯৭৪-এ জন্ম বিষয়শ্রেণী:পুরুষ সঙ্গীত জুটি
শিদলাই বাংলাদেশের কুমিল্লা জেলার অন্তর্গত ব্রাহ্মণপাড়া উপজেলার একটি ইউনিয়ন।   জনসংখ্যা  ২ নং শিদলাই ইউনিয়নের মোট জনসংখ্যা =৩৫,১৩৩ জন(২০০১ সালের আদমশুমারী অনুসারে)। গ্রাম অনুসারে জনসংখ্যাঃ শিদলাই=১৬,৮৮৮ জন, বেড়াখলা=৪,৮২৬ জন,   পোমকাড়া=৫,০৬৩ জন, লাড়ুচৌ=৪,৮২৫ জন, দিঘীরপাড়=৩,৫৩১ জন। এই ইউনিয়নে মোট ভোটারের সংখ্যা=১৬,৮২৭ জন(২০১৪ সালের ইউনিয়ন পরিষদের নির্বাচন অনুযায়ী)।   ইতিহাস  শিদলাই ইউনিয়ন ১৯৮০ সালে চান্দলা থেকে পৃথক করে শিদলাই ইউনিয়ন প্রতিষ্ঠা করা হয়   অবস্থান ও সীমানা  ব্রাহ্মণপাড়া উপজেলার পশ্চিমাংশে শিদলাই ইউনিয়নের অবস্থান। এ ইউনিয়নের দক্ষিণে দুলালপুর ইউনিয়ন ও ব্রাহ্মণপাড়া সদর ইউনিয়ন, পূর্বে চান্দলা ইউনিয়ন, উত্তরে মাধবপুর ইউনিয়ন ও দেবিদ্বার উপজেলার বড়শালঘর ইউনিয়ন, পশ্চিমে দেবিদ্বার উপজেলার ইউসুফপুর ইউনিয়ন এবং দক্ষিণ-পশ্চিমে দেবিদ্বার উপজেলার সুবিল ইউনিয়ন অবস্থিত।   প্রশাসনিক কাঠামো  শিদলাই ইউনিয়ন ব্রাহ্মণপাড়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণপাড়া থানার আওতাধীন। এটি জাতীয় সংসদের ২৫৩নং নির্বাচনী এলাকা কুমিল্লা-৫ এর অংশ।   শিক্ষা ব্যবস্থা  পোমকাড়া সিদ্দিকুর এন্ড হাকিম উচ্চ বিদ্যালয়    শিক্ষা প্রতিষ্ঠান   শিদলাই ডিগ্রি কলেজ  আমির হোসেন জোবেদা ডিগ্রি কলেজ   আশরাফ মাধ্যমিক বিদ্যালয়  নাজনীন হাইস্কুল   বেড়াখোলা আবদুল মতিন খসরু বালিকা উচ্চ বিদ্যালয়  পোমকাড়া সিদ্দিকুর এন্ড হাকিম উচ্চ বিদ্যালয়,   জুনিয়র স্কুল-৩টি,  সরকারি প্রাথমিক বিদ্যালয়-৮টি,  মাদরাসা-৩টি,  মহিলা মাদরাসা-১টি, সহ আরও অনেক   কিন্ডারগার্টেন নুরানি মাদরাসা ও মক্তব রয়েছে।   যোগাযোগ ব্যবস্থা  উপজেলা হতে ২নং শিদলাই ইউনিয়ন পরিষদের দূরত্ব ৬ কি.মি।      উপজেলা হতে সিএনজি,অটোরিকশা যোগে ২ নং শিদলাই ইউনিয়ন পরিষদ  সংলগ্ন বাজারে আসা যায়। ইউনিয়ন পরিষদের অন্তর্ভুক্ত গ্রামগুলোর মধ্যে রিকশা,অটোরিকশা,সিএনজির মাধ্যমে যাতায়াত করা যায়।   খাল ও নদী    বড় খাল   হাট-বাজার  অএ ইউনিয়নে একটি বড় বাজার রয়েছে, যা শিদলাই বাজার নামে পরিচিত। এই বাজার প্রতি সপ্তাহের সোমবার ও শুক্রবার বসে। আশেপাশের বিভিন্ন এলাকা থেকে অনেক খুচরা ও পাইকারি ব্যবসায়ীরা বাজারে আসেন।   দর্শনীয় স্থান  ★ শিদলাই প্রাচীন বড় মাঠ  ★ খাঁ বাড়ি মাঠ  ★ ছমু শাহর মাজার   জনপ্রতিনিধি   বর্তমান চেয়ারম্যান: সাইফুল ইসলাম   আরও দেখুন   ব্রাহ্মণপাড়া উপজেলা  ব্রাহ্মণপাড়া থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:ব্রাহ্মণপাড়া উপজেলার ইউনিয়ন
বেগমপুর ইউনিয়ন বাংলাদেশের খুলনা বিভাগের চুয়াডাঙ্গা জেলার চুয়াডাঙ্গা সদর উপজেলার একটি ইউনিয়ন পরিষদ। এটি ১৪৫.০৩ কিমি২ (৫৬.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ৪৩,৫২৭ জন। ইউনিয়নেটিতে মোট গ্রামের সংখ্যা ২০টি ও মৌজার সংখ্যা ১৯টি।  গ্রামসমূহ  বোয়ালিয়া  নেহালপুর  হিজলগাড়ী  ডিহী  নলবিলা  দোস্ত  কুন্দিপুরৱ  কৃষ্ণপুর  রনগোহাইল  উজলপুর  শৈলমারী  আকন্দবাড়ীয়া  রাঙ্গিয়ারপোতা  বেগমপুর  কোটালী  দর্শনা  হরিশপুর  ফুরশেদপুর  ঝাজরী  যদুপুর  বাবু পাড়া কোটালী  তথ্যসূত্র  বিষয়শ্রেণী:চুয়াডাঙ্গা সদর উপজেলার ইউনিয়ন
থাম্ব| রাইনোগোবিয়াস বংশের একটি গোবি গোবি হল ছোট থেকে মাঝারি আকারের কিরণ-ডানাযুক্ত মাছের অনেকগুলো প্রজাতির একটি সাধারণ নাম, যাদের সাধারণত বৃহৎ আকারের মাথা এবং পাতলা দেহের থাকে। এগুলো সামুদ্রিক, লোনা এবং স্বাদুজলের পরিবেশে পাওয়া যায়। পরম্পরাগতভাবে গোবিস(gobies) নামক প্রজাতির অধিকাংশকে হয়েছে অর্ডার পার্সিফোর্মস-এর সাবঅর্ডার গোবিয়োডেই হিসাবে শ্রেণীবদ্ধ করা হয়েছে, কিন্তু বিশ্বের মাছ-এর ৫ম সংস্করণে এই সাবঅর্ডারটি  গোবিফর্মস অর্ডারে উন্নীত করা হয় পারক্যমোর্ফা বর্গের সাথে। গোবিফর্ম-দের গোবি বলে উল্লেখ করা হয় এবং "সত্য গোবিগুলো"-কে গোবিডে পরিবারে জায়গা দেওয়া হয়, যেখানে কি-না গোবিস বলে ডাকা অন্যান্য প্রজাতিদের অক্সুডারসিডে-তে স্থাপন করা হয়েছে। গোবি এমন কিছু প্রজাতির বর্ণনা দিতেও ব্যবহৃত হয় যা গোবিফর্মস অর্ডারের মধ্যে শ্রেণীবদ্ধ নয়, যেমন ইঞ্জিনিয়ার গোবি বা কনভিক্স ব্লেনি ফোলিডিথিস লিউকোটেনিয়া । গোবি শব্দটি ল্যাটিন গোবিয়াস (gobius) থেকে আহরিত, যার অর্থ " গুডগেওন বা কুচো মাছ", এবং গোবির কিছু প্রজাতির, বিশেষত Eleotridae নিদ্রায়মান গোবি(Sleeper Goby)-গুলো এবং কিছু ডার্টমাছেরা (dartfishes) "কুচো মাছ(Gudgeons)" বলা হয়, প্রধানত অস্ট্রেলিয়ায়।    আরো দেখুন    গোবিয়াস   তথ্যসূত্র   বিষয়শ্রেণী:মাছের সাধারণ নাম বিষয়শ্রেণী:গোবিফরমেস
থুব-ব্স্থান-ঙ্গাগ-দ্বাং () বা ব্স্তান-'দ্জিন-ঙ্গাগ-দ্বাং-'জিগ্স-মেদ-ঙ্গাগ-ফ্যুগ  () (জন্ম ২৩শে জানুয়ারী ২০০৫) ভারতের লাদাখের স্পিতুক অঞ্চলের পেথুপ বৌদ্ধবিহারের বিংশ কুশোক বাকুলা রিনপোছে বা প্রধান।   জন্ম ও শৈশব  থুব-ব্স্থান-ঙ্গাগ-দ্বাং ২০০৫ খ্রিষ্টাব্দের ২৩শে জানুয়ারী ভারতের লাদাখ অঞ্চলের লেহ জেলার নুব্রা উপত্যকার ক্যাগার গ্রামে জন্মগ্রহণ করেন। তার পিতার নাম য়াব দোর্জে শেরিং এবং মাতার নাম য়ুম সোনম দোলকার। সামস্তাংলিং বৌদ্ধবিহারে তিনি বৌদ্ধ ভিক্ষুতে পরিণত হন। ২০১০ খ্রিষ্টাব্দের ১২ই আগস্ট স্পিতুক অঞ্চলের পেথুপ বৌদ্ধবিহারের প্রধান বা কুশোক বাকুলা রিনপোছে রূপে নির্বাচিত করা হয়।   তথ্যসূত্র   বিষয়শ্রেণী:কুশোক বাকুলা রিনপোছে বিষয়শ্রেণী:জীবিত ব্যক্তি বিষয়শ্রেণী:২০০৫-এ জন্ম বিষয়শ্রেণী:লেহ জেলার ব্যক্তি
দোররানাই হাসান (জন্ম: ৩১ জানুয়ারি ২০০০) একজন জার্মান-আফগান মহিলা ফুটবল খেলোয়াড় যিনি আফগানিস্তান মহিলা জাতীয় দলের জন্য এবং তার বর্তমান ক্লাব এফ সি হার্থা ০৩ জেলেডর্ফের হয়ে গোলরক্ষক হিসাবে খেলে থাকেন। হাসান এর বাবা ১৯৭২ সালে আফগানিস্তান থেকে জার্মানিতে পড়ালেখা  করার জন্য যান এবং বার্লিনে তিনি জন্মগ্রহণ করেছিলেন এবং সেখানেই বেড়ে উঠেন।  পেশা ক্লাব ফুটবল ১০  সেপ্টেম্বর ২০১৬ তারিখে এফসি হার্থা ০৩ জেহেলেনডোর বি এর হয়ে তিনি  প্রথম ক্লাব ফুটবলে তার অভিষেক ঘঠে, তিনি ম্যাচটির পূর্ণ ৯০ মিনিট খেলেন।   তিনি ১৬/১৭ সাল থেকে এফসি হার্থা ০৩ জেহেলেনডোর বি এর হয়ে তিনটি মৌসুম খেলছেন এবং ১৮ টি ম্যাচে মোট ১৬২০ মিনিট খেলেন। ১৬/১৭ মৌসুমে তিনি ইলেভনআর মহিলা এলএল এবং ১৭/১৮ মৌসুমের জন্য মহিলা বার্লিন লীগে এবং বর্তমানে ১৮/১৯ মৌসুমে নিজ ক্লাবের জন্য খেলছেন। জাতীয় ফুটবল দোররানাই হাসান সিলিগুরিতে অনুষ্ঠিক সাফ চ্যাম্পিয়নশিপে চ্যাম্পিয়ন ভারতের বিপক্ষে আফগানিস্তানের হয়ে আন্তর্জাতিক ফুটবল অঙ্গনে তার অভিষেক ঘটে এবং  ঐ ম্যাচ তারা ৫-১ গোল করে পরাজিত হন।  আফগান মহিলা ফুটবল খেলোয়াড়দের অন্যান্যদের মতোই, তালেবান হামলার কারণে তাকে আফগানিস্তানের বাইরে বসবাস করতে হয়েছে। আফগান মহিলা দলের ইতিহাস খুবই কম সময়ের, যার মধ্যে হাসান এই ছোট ইতিহাসের একটি অংশ। আফগান মহিলা দল ২০০৭ সালে গঠিত হয় এবং তাদের প্রথম সাফল্যটি পাকিস্তান লীগের বিজয়ী হিসেবে এবং ২০১২ সালে দক্ষিণ এশীয় কাপের সেমি-ফাইনালিস্ট হওয়ার গৌরব অর্জন করে। বর্তমানে বিশ্বের ১১৫টি দলের মধ্যে তাদের র‌্যাঙ্ক ১০৯।  তথ্যসূত্র  বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগান নারী ফুটবলার বিষয়শ্রেণী:নারী ফুটবল গোলরক্ষক
জেমস উপসাগর (; ক্রি: Wînipekw) হচ্ছে কানাডার হাডসন উপসাগরের দক্ষিণ প্রান্তে অবস্থিত একটি বৃহত জলভাগ। এই উভয় জলভাগই উত্তর মহাসাগর থেকে বিস্তৃত হয়েছে, যার মধ্যে সর্ব-দক্ষিণের অংশটিকে জেমস উপসাগর বলে চিহ্নিত করা হয়। এটি কানাডার কুইবেক এবং অন্টারিও  প্রদেশের সীমানায় অবস্থিত। এই উপসাগরের মধ্যস্থ দ্বীপগুলির মধ্যে বৃহত্তম দ্বীপটি হচ্ছে নুনাভুট প্রদেশের আকিমিস্কি দ্বীপ।   ভূগোল  জেমস উপসাগর উত্তর মহাসাগরীয় দ্বীপপুঞ্জের দক্ষিণাঞ্চলীয় সামুদ্রিক বাস্তু অঞ্চলের অংশ। এর উপকূলীয় অঞ্চলগুলি মূলত হাডসন সমভূমির অংশ হলেও কুইবেক সীমান্তবর্তী উত্তর-পূর্ব উপকূলীয় এলাকাটি দৃঢ় তাইগা বাস্তু এলাকায় পড়েছে। ‌এই অঞ্চলের একটি বড় অংশ মেরু ভাল্লুকের চারণভূমি। জেমস উপসাগর বরাবর রিংযুক্ত সিলকে সচরাচর ঘুরে বেড়াতে দেখা যায় এবং মেরু ভালুকগুলি খাদ্য হিসাবে এই সিলগুলিকে শিকার করতে দেখা যায়। জেমস উপসাগর অববাহিকায় যেসকল বেলুগা তিমি দেখতে পাওয়া যায় তারা হডসন উপসাগরে প্রাপ্ত তিমিদের থেকে ভিন্ন।Beluga whales in James Bay: a separate entity from eastern Hudson Bay belugas?  জেমস উপসাগরে কয়েকশ নদী পতিত হয়েছে।   তথ্যসূত্র    অধিক পঠন    Dignard, N. Habitats of the Northeast Coast of James Bay. [Canada]: Environment Canada, Canada Wildlife Service, 1991.   Francis, Daniel, and Toby Elaine Morantz. Partners in Furs A History of the Fur Trade in Eastern James Bay, 1600-1870. Kingston: McGill-Queen's University Press, 1983.   Kenyon, Walter Andrew. The History of James Bay, 1610-1686 A Study in Historical Archaeology. Archaeology monograph, 10. Toronto, Ontario, Canada: Royal Ontario Museum, 1986.   McCutcheon, Sean. Electric Rivers The Story of the James Bay Project. Montréal: Black Rose Books, 1991.   Niezen, Ronald. Defending the Land Sovereignty and Forest Life in James Bay Cree Society. Cultural Survival studies in ethnicity and change. Boston: Allyn and Bacon, 1998.   Reed, Austin. Goose use of the coastal habitats of northeastern James Bay. Ottawa, Ont: Canadian Wildlife Service, 1996.   Salisbury, Richard Frank. A Homeland for the Cree Regional Development in James Bay, 1971-1981. Kingston: McGill-Queen's University Press, 1986.   Siy, Alexandra. The Eeyou People of Eastern James Bay. New York: Dillon Press, 1993.    বহিঃসংযোগ    "James Bay Road website" Extensive and detailed information on the James Bay region of Quebec, as well as the James Bay and Trans-Taiga Roads.  "The Rupert River website" Read about and see this endangered river soon to be diverted by Hydro-Québec.  "Dammed river" special feature on James Bay from Canadian Geographic. CBC Digital Archives - James Bay Project and the Cree    বিষয়শ্রেণী:অন্টারিওর উপসাগর বিষয়শ্রেণী:কুইবেকের উপসাগর বিষয়শ্রেণী:আটলান্টিক মহাসাগরের ভূবেষ্টিত উপসাগর বিষয়শ্রেণী:উত্তর মহাসাগরের ভূবেষ্টিত উপসাগর বিষয়শ্রেণী:কানাডার উত্তর মহাসাগরীয় দ্বীপপুঞ্জ বিষয়শ্রেণী:আটলান্টিক মহাসাগরের উপসাগর
অ্যাপল এ৬এক্স হলো অ্যাপল কর্তৃক ডিজাইনকৃত একটি ৩২-বিট সিস্টেম অন চিপ(SoC) যা ২০১২ সালের ২৩ অক্টোবর চতুর্থ প্রজন্মের আইপ্যাডের উদ্বোধনির সময় উপস্থাপন করা হয়েছিল। এ৬এক্স অ্যাপল এ৬ এর একটি উচ্চ-পারফরম্যান্স বিশিষ্ট বৈকল্পিক ৬৪-বিটে স্থানান্তরের পূর্বে প্রকাশিত সর্বশেষ ৩২-বিট চিপ। অ্যাপল দাবি করেছে যে এ৬এক্স এর সিপিইউ পারফরম্যান্স এর পূর্বসূরি অ্যাপল এ৫এক্স এর দ্বিগুণ এবং এর গ্রাফিক্স পারফরম্যান্সও প্রায় দ্বিগুণ। ২০১৯ সালে সেলুলার মডেলগুলির জন্য iOS 10.3.4 প্রকাশের মাধ্যমে আইপ্যাড ৪র্থ প্রজন্মের সফ্টওয়্যার হালনাগাদ বন্ধ হয়ে গিয়েছে।   ডিজাইন  এ৬এক্স চিপে সুইফট নামের ১.৪ গিগাহার্জের অ্যাপল-ডিজাইন করা কাস্টম ARMv7-A আর্কিটেকচার ভিত্তিক ডুয়াল-কোর সিপিইউ ব্যবহার করা হয়েছে যা অ্যাপল এ৬-এ প্রবর্তিত হয়েছে। এটিতে ৩০০ মেগাহার্জের একটি সমন্বিত কোয়াড-কোর পাওয়ারভিআর এসজিএক্স৫৫৪এমপি৪ গ্রাফিক্স প্রসেসিং ইউনিট (জিপিইউ) এবং একটি কোয়াড-চ্যানেল মেমোরি সাবসিস্টেম রয়েছে। মেমরি সাবসিস্টেমটি এলপিডিডিআর২-১০৬৬ ডির‍্যাম সমর্থন করে, যা তাত্ত্বিক মেমরি ব্যান্ডউইথকে ১৭ গিগাবাইট/সেকেন্ডে বাড়িয়ে তোলে।  এ৬এক্স এর ক্ষেত্রে অ্যাপল এ৫এক্স এর মতো ধাতব তাপ প্রসারক (থার্মাল পেস্ট সহ) ব্যবহার করা হয়েছে, যা অ্যাপল এ৬ চিপে নেই। এটিতে র‍্যাম সংযুক্ত নেই এবং এটি প্যাকেজ অন প্যাকেজ (PoP) সমাবেশ নয়। এ৬এক্স স্যামসাং কর্তৃক উচ্চ ডাইলেট্রিক ধাতু গেট (এইচকেএমজি) ৩২ ন্যানোমিটার প্রক্রিয়াতে উৎপাদন করা হয় এবং চিপটির ডাইয়ের আকার ১২৩ মিমি২ যা এ৬ এর তুলনায় ৩০% বড়।   অ্যাপল এ৬এক্স ব্যবহার করে এমন পণ্য    আইপ্যাড (৪র্থ প্রজন্ম)   আরও দেখুন    অ্যাপলের ডিজাইন করা প্রসেসর, অ্যাপলের ডিজাইন করা এআরএম-ভিত্তিক প্রসেসরের পরিসর  অ্যাপল এ৬   তথ্যসূত্র    বহিঃসংযোগ   বিষয়শ্রেণী:অ্যাপল ইনকর্পোরেটেড মোবাইল প্রসেসর বিষয়শ্রেণী:এআরএম আর্কিটেকচার বিষয়শ্রেণী:অ্যাপল ইনকর্পোরেটেড প্রসেসর